ওয়াকিটকিতে যুদ্ধের খবর ভেসে আসছে। আমাদের তীব্র আক্রমণে যার পুরোভাগে ছিল মুক্তিবাহিনীর তিনটি কোম্পানী – পাকসেনাদের একজন মেজরসহ দু’টি কোম্পানী নিশ্চিহ্ন হয়ে যায়। ভোরের দিকে স্পষ্ট হয়ে যায় শত্র“ ঘাটির পতন আসন্ন। সবচেয়ে অগ্রবর্তি কোম্পানীর অধিনায়ক সদ্য কমিশন প্রাপ্ত সে.লে. মিজানের খবর পাচ্ছিলেন না তাহের। তাই আমাদের ছোট দুই ভাই বাহার, বেলালসহ আরও কয়েকজন স্কাউটকে সঙ্গে নিয়ে তিনি এগিয়ে যান মিজানের খোঁজে। ওয়াকিটকিতে শুনতে পাই, এইমাত্র একটি বাঙ্কার দখল হয়েছে, অগ্রবর্তি দলটিরও সন্ধান মিলেছে। তাহের শত্র“ ঘাঁটির দ্বার গোড়ায়। বেঁচে থাকা পাকিস্তানীরা তাদের ঘাঁটি ছেড়ে দিয়ে পাশ্ববর্তি জঙ্গলে আশ্রয় নিয়েছে। বিভিন্ন অবস্থানের মুক্তিযোদ্ধারা ওয়াকিটকিতে অধিনায়ক তাহেরকে অভিনন্দন জানাচ্ছে। জন্মদিনের শুভেচ্ছা জানাচ্ছে ওয়ারলেস সেটে। সবকিছুই শুনতে পাচ্ছি আমার সেটে। প্রচণ্ড গোলাগুলির মধ্যেও একটি খুশির আমেজ আমিও টের পাচ্ছি।